ดอกเบี้ยเงินกู้ยืมตามที่กฎหมายกำหนดร้อยละเท่าไหร่
a. ร้อยละ 20 ต่อวัน
b. ร้อยละ15 ต่อปี
c. ร้อยละ15 ต่อวัน
d. ร้อยละ 20 ต่อปี
คำตอบคือ b.  เนื่องจาก การชำระดอกเบี้ยเงินกู้ยืมเกินอัตราที่กฎหมายกำหนด (ร้อยละ ๑๕ ต่อปี) นำมาหักต้นเงินได้หรือไม่ และถือว่าเป็นการชำระหนี้ตามอำเภอใจหรือไม่ มีข้อพิจารณาจากคำพิพากษาศาลฎีกาปี ๒๕๖๐ ที่วางหลักไว้ดังนี้ คำพิพากษาศาลฎีกาที่ 2131/2560 ประมวลกฎหมายแพ่งและพาณิชย์ ม. 407, 654 พระราชบัญญัติห้ามเรียกดอกเบี้ยเกินอัตรา พ.ศ.2475 ม. 3 โจทก์คิดดอกเบี้ยจากจำเลยร้อยละ 1.3 ต่อเดือน หรืออัตราร้อยละ 15.6 ต่อปี ซึ่งเป็นการคิดดอกเบี้ยเกินอัตราที่กฎหมายกำหนด อันเป็นการฝ่าฝืน พ.ร.บ.ห้ามเรียกดอกเบี้ยเกินอัตรา พ.ศ.2475 มาตรา 3 ประกอบ ป.พ.พ. มาตรา 654 มีผลให้ดอกเบี้ยดังกล่าวตกเป็นโมฆะ กรณีถือไม่ได้ว่าจำเลยชำระหนี้โดยจงใจฝ่าฝืนข้อห้ามตามกฎหมายหรือเป็นการกระทำอันใดตามอำเภอใจเสมือนหนึ่งว่าเพื่อชำระหนี้โดยรู้อยู่ว่าตนไม่มีความผูกพันตามกฎหมายที่ต้องชำระ อันจะเป็นเหตุให้จำเลยไม่มีสิทธิได้รับทรัพย์นั้นคืนตาม ป.พ.พ. มาตรา 407 เมื่อดอกเบี้ยของโจทก์เป็นโมฆะ เท่ากับสัญญากู้ยืมมิได้มีการตกลงเรื่องดอกเบี้ยกันไว้ โจทก์ไม่มีสิทธิได้ดอกเบี้ยก่อนผิดนัด และไม่อาจนำเงินที่จำเลยชำระแก่โจทก์มาแล้วไปหักออกจากดอกเบี้ยที่โจทก์ไม่มีสิทธิคิดได้ จึงต้องนำเงินที่จำเลยชำระหนี้ไปชำระต้นเงินทั้งหมด
37.กฎหมายลักษณะหนี้ พรบ.ทวงถามหนี้,3.ประมวลกฎหมายแพ่งและพาณิชย์